**Dreams**, joka tunnetaan myös **Dreams-pelimoottorina**, on PlayStation 4 -pelikonsolille kehitetty alusta, jonka avulla käyttäjä voi luoda omia videopelejä sekä muunlaisia taideteoksia, kuten animaatioita,
3D-mallinnuksia, veistoksia, maalauksia, sekä musiikkia ja jakaa niitä alustan muille käyttäjille. Täten alustan käyttäjät voivat myös pelata toistensa tekemiä videopelejä sekä katsella muiden tekemiä taideteoksia. 

Alustan on kehittänyt Media Molecule, ja sen ensimmäinen täysversio julkaistiin 14. helmikuuta 2020 yksinoikeudella PlayStation 4 -pelikonsolille.

Dreams on ainut nykykonsolien pelimoottori, jonka käyttöohjelmisto toimii pelikonsolin sisällä. Näin ollen erillistä tietokonetta pelinluomiseen ei tarvita.

Viralliset pelit
----------------

Alustassa pelaajat voivat pelata Media Moleculen luomia virallisia videopelejä, joihin lukeutuu Dreamsin "tarinamodiksi" kutsuttu Art's Dream -videopeli, joka kertoo keski-ikäisestä Art-nimisestä jazzmuusikosta, joka on pelin alussa saanut potkut omasta yhtyeestään. Pelaajan tehtävä on auttaa surun murtamaa Artia löytämään inspiraatiota elämälleen tutkimalla hänen mielikuvituksensa luomaa taidetta, joka vie Artin taiteelliseen seikkailuun, jossa yhdistyvät useat eri videopeligenret. Dreamsin tarinamodi ja kaikki muutkin sen sisältämät viralliset videopelit on tehty täsmälleen samoilla työkaluilla, joita alustan käyttäjät voivat itsekin käyttää pelien luomiseen.

Käyttäjien luoma sisältö
------------------------

Dreams-alustassa pelaajat voivat pelata toisten käyttäjien tekemiä videopelejä sekä nähdä ja kokea käyttäjien tekemiä luomuksia, kuten taideteoksia.

Alustan "AUTOSURF!"-toiminnolla käyttäjät pääsevät kokemaan automaattisessa satunnaisjärjestyksessä videopelejä sekä muita luomuksia, joista suurin osa on käyttäjien tekemiä. Koska autosurf-luomuksien lista on satunnainen ja lista on loputon, käyttäjä ei voi ikinä tietää, mitä hän tulee kokemaan. Alustassa on myös hakutoiminto, jolla käyttäjät voivat etsiä juuri sellaisia videopelejä ja sellaisia luomuksia, mitä he etsivätkin.

Tämän lisäksi käyttäjät voivat arvostella toistensa tekemiä luomuksia ja antaa luomuksilleen aihetunnisteita *(eli tageja),* joilla ne löytyvät helpommin.

Työkalut
--------

Dreams-pelimoottorissa on monipuoliset työkalut, miltei kaikenlaisen taiteen sekä videopelien tekemiseen. Käyttäjä tekee omia luomuksia käyttämällä joko Dualshock-ohjainta taikka Playstation move -ohjaimia, joiden avulla ohjataan alustan osoitinta eli niin kutsuttua "Imppiä". Impit ovat alustassa seikkailevia pörröisiä hahmoja, jotka auttavat käyttäjiä luomaan taidetta. Ennen pelimoottorin käyttöönottoa käyttäjä valitsee itselleen haluamansa näköisen impin osoittimeksi.

Imppien avulla on mahdollista muun muassa piirtää, maalata, luoda 3D-mallinnoksia, kaivertaa, värittää ja siirtää objekteja sekä materiaaleja.

Pelimoottorissa on paljon erilaisia työkaluja, joiden avulla pelaaja pystyy muokkaamaan luomuksiensa fysiikoita.

Tällaisia työkaluja ovat esimerkiksi työkalut fysiikoiden ja elementtien muokkaamiseen sekä työkalut luurankojen ja animoinnin luomiseen.

Näiden lisäksi pelimoottorista löytyy erillinen työkalu tekoälyn luomiseen.

Pelimoottorista löytyy myös alustan sisäinen äänieditori, jonka avulla käyttäjä voi luoda ääniä ja omaa musiikkia.

Lähteet
-------

1. ↑  Sony: Dreams pelin viralliset nettisivut *PSN*. Sony.  Englanti
2. ↑  Media Molecule: Dreams | Introducing Story Mode | PS4 *YouTube*.  11.12.2017. YouTube:  Sony.  Englanti
3. ↑  Digital Foundry: Dreams PS4/PS4 Pro First Look: Art's Dream - A Tech Showcase Worth Waiting For? *YouTube*.  13.2.2020. YouTube:  Digital Foundry.  Englanti
4. ↑  stampylonghead: Dreams - Dream Surfing - Cats + Dogs (Early Access) (Videossa näytetään miten AUTOSURF! -ominaisuus toimii.) *YouTube*.  17.4.2019. YouTube:  stampylonghead.  Englanti
5. ↑  PewDiePie: The most UNIQUE game I've EVER PLAYED! (Kohdassa 4:23 - 4:30 PewDiePie tekee nopean maininnan alustan hakutoiminnoista.) *YouTube*.  25.2.2020. YouTube:  PewDiePie.  Englanti
6. ↑  Ayee: Dreams Opening Introduction | PlayStation 4 (Kohdassa 2:45 - 3:17 käyttäjä valitsee itselleen imp-hahmon.) *YouTube*.  12.2.2020. YouTube:  Ayee.  Englanti
7. ↑  DirtyHarolds: Dreams PS4 Sculpting a Scene : Holiday on the beach *YouTube*.  1.8.2019. YouTube:  DirtyHarolds.
8. ↑  MrWooshie: Dreams (PS4) Tutorial - Custom Run Animation 2.0 *MrWooshie*.  15.2.2020. YouTube:  MrWooshie.  Englanti
9. ↑  Intrattackout: Creating Advanced AI In Dreams PS4 | Enemy AI Tips And Tricks *YouTube*.  8.12.2019. YouTube:  Intrattackout.  Englanti
10. ↑  Levi Niha: Making Music in Dreams (PS4) *YouTube*. YouTube:  Levi Niha.  Englanti